Επιδράσεις της Ρωσικής και Σοβιετικής τέχνης στη διαμόρφωση του θεατρικού κοστουμιού από την προεπαναστατική περίοδο έως τα πρώτα μετεπαναστατικά χρόνια (1910-1932):
Creators: name: Μάντακα, Χρυσάνθη Ι.-Α.
Publisher: name: Aristotle University of Thessaloniki
Year: 2010
Subjects: Θεατρικό κοστούμι
Ρωσική πρωτοπορία
Θεατρική ενδυματολογία
Ρωσικό θέατρο και τέχνη
Theatre costume
Russian avant-garde
Costume design for the theatre
Russian theatre and art

description: Στόχος της εργασίας είναι να διερευνηθούν οι επιδράσεις των κινημάτων της ρωσικής πρωτοπορίας στη διαμόρφωση του θεατρικού κοστουμιού στην προεπαναστατική και μετεπαναστατική εποχή, προκειμένου να αναδειχθούν τα συγκεκριμένα στοιχεία που το χαρακτηρίζουν. Παράλληλα εξετάζονται οι παράμετροι του κοινωνικοπολιτικού κλίματος της εποχής που επηρεάζουν το θεατρικό κοστούμι, όπως οι ηθικές αντιλήψεις, οι ιδεολογίες, η φιλοσοφία, η μόδα, καθώς και οι νέες θεωρίες για το αντιρεαλιστικό θέατρο με πειραματισμούς στη σκηνοθεσία, την υποκριτική και τη σκηνογραφία. Η έρευνα ξεκινά από την ενδυματολογική πρακτική στο ρωσικό θέατρο και την εξέλιξή της από τον 19ο αιώνα μέχρι τις παραστάσεις των ρωσικών μπαλέτων. Ερευνήθηκε η τυπολογία θεατρικών κοστουμιών με βάση ορισμένα χαρακτηριστικά δανεισμένα από τα ρεύματα του συμβολισμού, του κυβοφουτουρισμού , του εξπρεσσιονισμού, του σουπρεματισμού κ.α. Με ιδιαίτερο ενδιαφέρον προσεγγίστηκε η θεατρική ενδυματολογία στο επαναστατικό θέατρο και την μετεπαναστατική περίοδο μέχρι τις αρχές του 1930, ιδωμένη κάτω από το πρίσμα των νέων προτύπων καθημερινού και θεατρικού ενδύματος στο νέο σοβιετικό καθεστώς. Ένα επιπλέον ζήτημα έρευνας αποτελεί η σχέση σώματος –ενδύματος στη ρωσική πρωτοπορία και η αντανάκλασή της στο θεατρικό κοστούμι. Γίνεται επίσης συνοπτική αναφορά στις σχέσεις της ρωσικής πρωτοπορίας και της αντίστοιχης δυτικής, στη ζωγραφική και το θέατρο, κυρίως μεταξύ του ιταλικού και του ρωσικού φουτουρισμού και του γαλλικού και ρωσικού κυβισμού. Το τελικό συμπέρασμα της έρευνας είναι ο τρόπος που τα ρωσικά πρωτοποριακά καλλιτεχνικά κινήματα όπως ο νεοπριμιτιβισμός, ο εξπρεσσιονισμός,, ο κυβοφουτουρισμός, ο σουπρεματισμός, ο κονστρουκτιβισμός και ο παραγωγισμός, με την εισαγωγή και τη διατήρηση γηγενών στοιχείων, λειτούργησαν αφαιρετικά και τολμηρά στο ρωσικό και σοβιετικό θέατρο επηρεάζοντας το θεατρικό κοστούμι. Αυτή η τολμηρότητα της προσέγγισης και της δημιουργίας είχε ως αποτέλεσμα η ρωσική πρωτοπορία στην ενδυματολογική της εκδοχή να δημιουργήσει σχολή και να επηρεάσει πολλούς καλλιτέχνες από την εποχή του μεσοπολέμου μέχρι σήμερα με την πληθώρα των καινοτομιών που εισήγαγε.
description: The aim of this thesis is to look through the impact and the interaction of the movements of the Russian avant-garde to the formation of the theater costume during the pre-and the post-revolutionary period, in order to make their most important elements emerge. Along with the parameters of the socio-political environment of the period, such as ideology, morals, philosophy, fashion, that influence the theater practice, there are a number of new theories for an anti-realistic theater that impose new experimenting forms in directing, acting and scenography. The research starts with the Russian costume practice and its development since the 19th century up to the Russian ballets performances. The typology of the theater costumes based upon some specific characteristics of the esthetic movements of the symbolism, the cubofuturism, the expressionism, the suprematism, keeps a large part in the essay. Very focused was the research about the theater costume during the revolutionary and the post-revolutionary theater, till 1930’s, lit by the new practice in ordinary and in theater costume imposed by the soviet status. Also examined was the relation between the human body and the costume seen through the Russian avant-garde, as well as its practical application in the theater. A short reference is dedicated to the artistic relations of avant-garde movements, the Italian and the Russian futurism, the French and the Russian cubism. The conclusion of the research is to determine the way that the Russian avant-garde artistic movements, as the neoprimitivism, the expressionism, the cubofuturism., the constructivism, the productivism, kept their own native characteristics, and offered an abstractive, renovating and daring option in the soviet theater and costume. This challenging connection and daring interaction of the Russian avant-garde movements with the theater costume during the middle-war period, established a school of Art in theater practice and managed to attract many disciples especially because of the many innovations brought on stage.